text:
 EUROPSKA KOMISIJA
 Bruxelles, 10.9.2018.
 COM(2018) 621 final
 Prijedlog
 ODLUKE EUROPSKOG PARLAMENTA I VIJEĆA
 o mobilizaciji Europskog fonda za prilagodbu globalizaciji na temeljuzahtjeva Portugala EGF/2018/002 PT/Norte – Centro – Lisboa wearing apparelx0009
 OBRAZLOŽENJE
 KONTEKST PRIJEDLOGA
 1.Pravila koja se primjenjuju na financijske doprinose iz Europskog fonda za prilagodbu globalizaciji (EGF) utvrđena su Uredbom (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006
 1
 („Uredba o EGF-u”).
 2.Portugal je 24. travnja 2018. podnio zahtjev EGF/2018/002 PT/Norte – Centro – Lisboa wearing apparel za financijski doprinos iz EGF-a nakon otpuštanja
 2
 u ekonomskom sektoru razvrstanom u odjeljak 14 NACE-a Rev. 2 (Proizvodnja odjeće) u regijama razine NUTS 2 Norte (PT11), Centro (PT16) i Lisboa (PT17) u Portugalu.
 3.Komisija je nakon ocjenjivanja tog zahtjeva, u skladu sa svim primjenjivim odredbama Uredbe o EGF-u, donijela zaključak da su ispunjeni uvjeti za dodjelu financijskog doprinosa iz EGF-a.
 SAŽETAK ZAHTJEVA
 Zahtjev za doprinos iz EGF-a
 EGF/2018/002 PT/Norte – Centro – Lisboa wearing apparel
 Država članica
 Portugal
 Predmetne regije (razina NUTS 2
 3
 )
 Norte (PT11), Centro (PT16) i Lisboa (PT17)
 Datum podnošenja zahtjeva
 24. travnja 2018.
 Datum potvrde primitka zahtjeva
 24. travnja 2018.
 Datum podnošenja zahtjeva za dodatne informacije
 8. svibnja 2018.
 Rok za dostavu dodatnih informacija
 19. lipnja 2018.
 Rok za dovršetak ocjenjivanja
 11. rujna 2018.
 Intervencijski kriterij
 Članak 4. stavak 1. točka (b) Uredbe o EGF-u
 Broj obuhvaćenih poduzeća
 2
 Sektor/sektori gospodarske djelatnosti
 (odjeljak NACE-a Rev. 2)
 4
 Odjeljak 14 – Proizvodnja odjeće
 Referentno razdoblje (devet mjeseci):
 1. svibnja 2017. – 1. veljače 2018.
 Broj otpuštanja tijekom referentnog razdoblja (a)
 1 161
 Ukupan broj prihvatljivih korisnika
 1 161
 Ukupan broj ciljanih korisnika
 730
 Broj ciljanih mladih koji nisu zaposleni, ne školuju se i ne osposobljavaju (NEET)
 730
 Proračun za usluge prilagođene potrebama (EUR)
 7 742 160
 Proračun za provedbu EGF-a
 5
 (EUR)
 17 646
 Ukupan proračun (EUR)
 7 759 806
 Doprinos iz EGF-a (60 %) (EUR)
 4 655 883
 OCJENJIVANJE ZAHTJEVA
 Postupak
 4.Portugal je podnio zahtjev EGF/2018/002 24. travnja 2018., u roku od 12 tjedana od datuma kad su ispunjeni intervencijski kriteriji utvrđeni člankom 4. Uredbe o EGF-u. Komisija je istog datuma potvrdila primitak zahtjeva te je 8. svibnja 2018. od Portugala zatražila dodatne informacije. Te dodatne informacije dostavljene su u roku od šest tjedana od datuma tog zahtjeva. Rok od 12 tjedana od primitka potpunog zahtjeva unutar kojeg bi Komisija trebala dovršiti ocjenu usklađenosti zahtjeva s uvjetima za pružanje financijskog doprinosa istječe 11. rujna 2018.
 Prihvatljivost zahtjeva
 Predmetna poduzeća i korisnici
 5.Zahtjev se odnosi na 1 161 radnika otpuštenog u gospodarskom sektoru razvrstanom u odjeljak 14 NACE-a Rev. 2 (Proizvodnja odjeće). Do otpuštanja je došlo u regijama razine NUTS 2 Norte (PT11), Centro (PT16) i Lisboa (PT17).
 Poduzeća i broj otpuštanja u referentnom razdoblju
 Ricon Group
 709
 Têxtil Gramax Internacional
 452
 Ukupan broj poduzeća 2
 Ukupan broj otpuštanja
 1 161
 Ukupan broj samozaposlenih osoba koje su prestale obavljati svoju djelatnost
 0
 Ukupan broj prihvatljivih radnika i samozaposlenih osoba
 1 161
 Intervencijski kriteriji
 6.Portugal je podnio zahtjev na temelju intervencijskih kriterija iz članka 4. stavka 1. točke (b) Uredbe o EGF-u kojima se propisuje najmanje 500 otpuštanja u referentnom razdoblju od devet mjeseci u poduzećima koja djeluju u istom ekonomskom sektoru na razini odjeljka NACE-a Rev. 2 i smještena su u dvjema susjednim regijama razine NUTS 2 pod uvjetom da je ukupno u dvjema regijama u državi članici zahvaćeno više od 500 radnika. Otpušten je 1 161 radnik, prema regijama razine NUTS 2: 609 u regiji Norte (PT11), 17 u regiji Centro (PT16) i 535 u regiji Lisboa (PT17)
 7.Za ovaj je zahtjev devetomjesečno referentno razdoblje trajalo od 1. svibnja 2017. do 1. veljače 2018.
 Izračun broja otpuštanja i prestanaka djelatnosti
 8.Sva otpuštanja izračunata su od dana stvarnog raskida ugovora o radu ili njegova isteka.
 Prihvatljivi korisnici
 9.Ukupan broj prihvatljivih korisnika iznosi 1 161.
 Veza između otpuštanja i velikih strukturnih promjena u tokovima svjetske trgovine nastalih zbog globalizacije
 10.Kako bi se uspostavila veza između otpuštanja i velikih strukturnih promjena u tokovima svjetske trgovine nastalih zbog globalizacije, Portugal tvrdi da je istekom sporazuma o vlaknima
 6
 2004. sektor odjeće pretrpio ozbiljne ekonomske poremećaje – konkretno, smanjio se tržišni udio EU-a.
 Uvoz i izvoz odjeće, EU28 (u milijunima eura)
 2004.
 2005.
 2006.
 2007.
 2008.
 2009.
 2010.
 UVOZ
 49 674,5
 54 379,5
 61 409,9
 64 479,0
 65 990,0
 63 735,6
 71 169,7
 IZVOZ
 14 929,5
 15 684,1
 17 095,7
 18 368,8
 19 159,5
 16 218,6
 17 346,2
 2011.
 2012.
 2013.
 2014.
 2015.
 2016.
 UVOZ
 77 866,3
 75 008,4
 74 830,4
 82 016,8
 90 256,8
 91 002,5
 IZVOZ
 20 555,7
 22 857,5
 23 888,9
 24 990,4
 25 944,7
 26 149,1
 11.Uvoz u EU28 povećao se za 83,19 % od 2004. do 2016. U istom je razdoblju porastao i izvoz iz EU28, iako u manjoj mjeri. Izvoz odjeće 2016. bio je 75,15 % veći nego 2004. Posljedica je toga deficit vanjskotrgovinskog salda.
 12.Kina je najveći izvoznik u EU: izvoz iz nje u EU28 povećao se za 108 % od 2008 do 2016., a slijede je Bangladeš i Turska
 7
 .
 13.Do danas je zaprimljeno šest zahtjeva za doprinos iz EGF-a koji se odnose na sektor proizvodnje odjeće, od čega se četiri zahtjeva temelje na učincima globalizacije na trgovinu, a dva na učincima svjetske financijske i gospodarske krize
 8
 .
 Događaji koji su doveli do otpuštanja i prestanka djelatnosti
 14.Povećanje uvoza u EU izvršilo je pritisak na smanjenje cijena, što je negativno utjecalo na financijski položaj poduzeća u tekstilnom sektoru u EU-u i u industriji tekstila i odjeće pokrenulo opći trend premještanja proizvodnje u zemlje s nižim troškovima izvan EU-a, poput Kine i raznih azijskih zemalja
 9
 . Broj zaposlenih u sektoru odjeće u regijama Norte, Centro i Lisboa u Portugalu zbog toga je stalno opadao (130 000 2005., 90 000 2016.)
 10
 .
 Predviđene posljedice otpuštanja na lokalno, regionalno ili nacionalno gospodarstvo i zapošljavanje
 15.Stopa nezaposlenosti u regijama Norte i Lisboa za 2017. bila je veća od nacionalnog prosjeka (9,5 % u odnosu na 8,9 %); masovna otpuštanja u sektoru odjeće samo će pogoršati situaciju
 11
 .
 16.Stopa nezaposlenosti u sektoru odjeće u okruzima regija Norte, Centro i Lisboa u kojima je došlo do otpuštanja nadmašuje prosjek samih regija
 12
 .
 REGIJA
 2017.
 NORTE
 6,88
 Penafiel
 7,13
 CENTRO
 4,66
 Coimbra
 5,60
 LISBOA
 5,18
 Lisboa (okrug)
 7,39
 Otpuštanja su stoga znatno pogoršala postojeću situaciju na lokalnim tržištima rada
 13
 .
 17.Više od 20 % ciljanih radnika starije je od 55 godina, a njih 88 % su žene.
 18.Očekivani učinak otpuštanja povezan je s teškoćama ponovnog uključivanja nižekvalicifiranih radnika u tržište rada. Otpuštani radnici većinom su niskokvalificirani (78 % ih nema više srednje obrazovanje). Podaci za 2014.–2017. pokazuju da je stopa nezaposlenosti osoba s višim stupnjem obrazovanja bila niža od ukupne stope nezaposlenosti (primjerice, za 2017., 6,5 % u odnosu na 8,9 %). S druge strane, stopa nezaposlenosti neobrazovanih ili niskokvalificiranih osoba u pravilu je viša od nacionalne stope nezaposlenosti (koja uključuje sve stupnjeve obrazovanja).
 Stopa nezaposlenosti prema stupnju obrazovanja
 14
 Bez obrazovanja
 Osnovnoškolsko obrazovanje
 Srednjoškolsko
 i poslijesrednjoškolsko obrazovanje
 Tercijarno obrazovanje
 Ukupno
 2017.
 11,1 %
 9,5 %
 9,9 %
 6,5 %
 8,9 %
 2016.
 13,1 %
 11,8 %
 12,2 %
 8,4 %
 11,1 %
 2015.
 13,2 %
 13,3 %
 13,9 %
 9,2 %
 12,4 %
 2014.
 13,9 %
 15 %
 15,3 %
 10 %
 13,9 %
 Ciljani korisnici i predložene mjere
 Ciljani korisnici
 19.Predviđa se da će 730 radnika proglašenih viškom sudjelovati u mjerama. Podjela ciljanih radnika prema spolu, državljanstvu i dobnoj skupini:
 Kategorija
 Broj
 ciljanih korisnika
 Spol
 Muškarci
 83
 (11,37 %)
 Žene
 647
 (88,63 %)
 Državljanstvo
 Građani EU-a
 730
 (100,00 %)
 Građani država izvan EU-a
 0
 (0,00 %)
 Dobna skupina
 15–24
 12
 (1,64 %)
 25-29
 21
 (2,88 %)
 30-54
 547
 (74,93 %)
 55-64
 150
 (20,55 %)
 stariji od 64 godine
 0
 (0,00 %)
 20.Usto, Portugal će pružati usluge prilagođene potrebama, koje će se sufinancirati iz EGF-a, za najviše 730 mladih koji nisu zaposleni, ne školuju se i ne osposobljavaju (NEET), a koji su na dan podnošenja zahtjeva mlađi od 30 godina, s obzirom na to da je do 1 161 otpuštanja iz stavka 9. došlo u regijama razine NUTS 2 Norte (PT11), Centro (PT16) i Lisboa (PT17), u kojima je, prema godišnjim podacima za 2017., stopa nezaposlenosti mladih dobi od 15 do 24 godine iznosila barem 20 %.
 21.Ukupan predviđeni broj ciljanih korisnika za koje se očekuje da će sudjelovati u mjerama, uključujući NEET-ove, stoga iznosi 1 460.
 Prihvatljivost predloženih mjera
 22.Usluge prilagođene potrebama koje će se pružiti otpuštenim radnicima i mladima koji nisu zaposleni, ne školuju se i ne osposobljavaju (NEET) sastoje se od sljedećih mjera:
 –osposobljavanja i ponovnog osposobljavanja: uključujući pripravništvo, stručno i trajno osposobljavanje te planove integracije radnika i NEET-ova u tržište rada. Cilj je aktivnosti prilagođavanje ponude potražnji na tržištu rada te pomoć sudionicima u razvoju vještina,
 –promicanja poduzetništva: sudionicima će se dodijeliti bespovratna sredstva radi poticanja samozapošljavanja, a organizirat će se i poduzetnička izobrazba te će se omogućiti pridruživanje inkubacijskim centrima za novoosnovana poduzeća koje podupire Portugalska služba za zapošljavanje i stručno osposobljavanje (IEFP),
 –naknada: uključuje: 1. naknade za osposobljavanje za pokrivanje troškova tražitelja zaposlenja ili mladih koji nisu zaposleni, ne školuju se i ne osposobljavaju (NEET) tijekom osposobljavanja; 2. naknade za mobilnost kako bi se pokrili troškovi putovanja od mjesta boravišta do mjesta osposobljavanja i natrag; 3. naknade za obroke kako bi se sudionicima pokrili troškovi kada moraju jesti vani.
 23.Predložene opisane mjere aktivne su mjere tržišta rada u okviru prihvatljivih mjera utvrđenih člankom 7. Uredbe o EGF-u. Te mjere nisu zamjena za pasivne mjere socijalne zaštite.
 24.Portugal je dostavio tražene informacije o mjerama koje su, na temelju nacionalnog zakonodavstva ili kolektivnih ugovora, obvezne za predmetno poduzeće. Potvrdio je da financijski doprinos iz EGF-a neće biti zamjena za te mjere.
 Procijenjeni proračun
 25.Predviđeni ukupni troškovi iznose 7 759 806 EUR, a sastoje se od rashoda za usluge prilagođene potrebama u iznosu od 7 742 160 EUR i rashoda za aktivnosti pripreme, upravljanja, informiranja i promidžbe te nadzora i izvješćivanja u iznosu od 17 646 EUR.
 26.Ukupan financijski doprinos zatražen iz EGF-a iznosi 4 655 883 EUR (60 % ukupnih troškova).
 Mjere
 Predviđeni broj sudionika
 Predviđeni trošak po sudioniku
 (u EUR)*
 Predviđeni ukupni troškovi
 (u EUR)**
 Usluge prilagođene potrebama (mjere na temelju članka 7. stavka 1. točaka (a) i (c) Uredbe o EGF-u)
 Osposobljavanje i ponovno osposobljavanje (Estágios Profissionais/Cursos de Formação Profissional/Plano de Integração)
 1 571***
 3 147
 4 943 633
 Promicanje poduzetništva (Bolsa de criação de emprego por conta própria/Formação em empreendedorismo/Possibilidade de integração do Ninho de Empresas do IEFP)
 30
 15 000
 450 000
 Podzbroj (a)
 Postotak paketa usluga prilagođenih potrebama
 –
 5 393 633
 (69,67 %)
 Naknade i poticaji (mjere na temelju članka 7. stavka 1. točke (b) Uredbe o EGF-u)
 Naknade za osposobljavanje, mobilnost i obroke (Bolsa de formação, transporte e alimentação)
 861
 2 728
 2 348 527
 Podzbroj (b)
 Postotak paketa usluga prilagođenih potrebama
 –
 2 348 527
 (30,33 %)
 Mjere na temelju članka 7. stavka 4. Uredbe o EGF-u
 1. Pripremne aktivnosti
 –
 0,00
 2. Upravljanje
 –
 15 236
 3. Informiranje i promidžba
 –
 0,00
 4. Nadzor i izvješćivanje
 –
 2 410
 Podzbroj (c)
 Postotak ukupnih troškova
 –
 17 646
 (0,23 %)
 Ukupni troškovi (a + b + c)
 –
 7 759 806
 Doprinos iz EGF-a (60 % ukupnih troškova)
 –
 4 655 883
 * Predviđeni troškovi po radniku zaokruženi su kako bi se izbjegle decimale. Međutim, zaokruživanjem se ni na koji način ne utječe na ukupni iznos troškova bilo koje mjere koji su jednaki onima navedenima u zahtjevu koji je podnio Portugal.
 ** Ukupni se iznosi ne podudaraju zbog zaokruživanja.
 *** Broj sudionika viši je od ukupnog procijenjenog broja ciljanih korisnika jer neki sudjeluju u više aktivnosti osposobljavanja.
 27.Troškovi mjera koje su u prethodnoj tablici utvrđene kao mjere na temelju članka 7. stavka 1. točke (b) Uredbe o EGF-u ne premašuju 35 % ukupnih troškova usklađenog paketa usluga prilagođenih potrebama. Portugal je potvrdio da te mjere ovise o aktivnom sudjelovanju ciljanih korisnika u traženju zaposlenja ili u aktivnostima osposobljavanja.
 28.Portugal je potvrdio da troškovi ulaganja za samozapošljavanje, osnivanje poduzeća i radničko preuzimanje poduzeća neće premašiti 15 000 EUR po korisniku.
 Razdoblje prihvatljivosti rashoda
 29.Portugal je ciljanim korisnicima počeo pružati usluge prilagođene potrebama 1. lipnja 2018. Stoga će rashodi za te mjere biti prihvatljivi za financijski doprinos iz EGF-a od 1. lipnja 2018. do 1. lipnja 2020.
 30.Portugal je počeo stvarati administrativne rashode za provedbu EGF-a 1. lipnja 2018. Rashodi za aktivnosti pripreme, upravljanja, informiranja i promidžbe te nadzora i izvješćivanja stoga ispunjavaju uvjete za financijski doprinos iz EGF-a od 1. lipnja 2018. do 1. prosinca 2020.
 Komplementarnost s mjerama koje se financiraju iz nacionalnih fondova ili fondova Unije
 31.Pretfinanciranje ili sufinanciranje na nacionalnoj razini osigurava Portugalska služba za zapošljavanje i stručno osposobljavanje (IEFP).
 32.Portugal je potvrdio da se za navedene mjere za koje se dodjeljuje financijski doprinos iz EGF-a neće primati financijski doprinosi i iz drugih financijskih instrumenata Unije.
 Postupci za savjetovanje s ciljanim korisnicima, njihovim predstavnicima ili socijalnim partnerima te s lokalnim i regionalnim tijelima
 33.Portugal je naveo da je u dogovoru s radnom skupinom, koju su činili predstavnici IEFP-a, predstavnici sindikata, Institut za socijalnu sigurnost i Služba za uvjete rada, sastavljen usklađeni paket usluga prilagođenih potrebama.
 Sustavi upravljanja i nadzora
 34.Zahtjev sadržava opis sustava upravljanja i nadzora u kojem se utvrđuju odgovornosti uključenih tijela. Portugal je obavijestio Komisiju da će financijskim doprinosom upravljati i da će ga nadzirati ista tijela koja su nadležna za Europski socijalni fond (ESF).
 Obveze predmetne države članice
 35.Portugal je dostavio sva potrebna jamstva u vezi sa sljedećim:
 –u pristupu predloženim mjerama i njihovoj provedbi poštovat će se načela jednakog postupanja i nediskriminacije,
 –ispunjeni su zahtjevi utvrđeni nacionalnim zakonodavstvom i zakonodavstvom EU-a o kolektivnom otpuštanju,
 –za predložene mjere neće se primati financijska potpora iz drugih fondova ili financijskih instrumenata Unije te će se spriječiti dvostruko financiranje,
 –predložene mjere nadopunjavat će se mjerama koje se financiraju iz strukturnih fondova,
 –financijski doprinos iz EGF-a bit će u skladu s proceduralnim i materijalnim pravilima Unije o državnim potporama.
 UTJECAJ NA PRORAČUN
 Prijedlog proračuna
 36.EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020.
 15
 37.Nakon što je proučila zahtjev u odnosu na uvjete utvrđene člankom 13. stavkom 1. Uredbe o EGF-u te uzela u obzir broj ciljanih korisnika, predložena djelovanja i predviđene troškove, Komisija predlaže da se radi osiguravanja financijskog doprinosa za zahtjev iz EGF-a odobri iznos od 4 655 883 EUR, što predstavlja 60 % ukupnih troškova predloženih djelovanja.
 38.Predloženu odluku o mobilizaciji EGF-a zajednički će donijeti Europski parlament i Vijeće, kako je utvrđeno točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
 16
 .
 Povezani akti
 39.Komisija će istodobno s podnošenjem ovog Prijedloga odluke o mobilizaciji EGF-a Europskom parlamentu i Vijeću podnijeti prijedlog za prijenos iznosa od 4 655 883 EUR u odgovarajuću proračunsku liniju.
 40.Istodobno s donošenjem ovog Prijedloga odluke o mobilizaciji EGF-a Komisija će provedbenim aktom donijeti odluku o financijskom doprinosu koja će stupiti na snagu na dan kad Europski parlament i Vijeće donesu predloženu odluku o mobilizaciji EGF-a.
 Prijedlog
 ODLUKE EUROPSKOG PARLAMENTA I VIJEĆA
 o mobilizaciji Europskog fonda za prilagodbu globalizaciji na temelju
 zahtjeva Portugala EGF/2018/002 PT/Norte – Centro – Lisboa wearing apparel
 EUROPSKI PARLAMENT I VIJEĆE EUROPSKE UNIJE,
 uzimajući u obzir Ugovor o funkcioniranju Europske unije,
 uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006
 17
 , a posebno njezin članak 15. stavak 4.,
 uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
 18
 , a posebno njegovu točku 13.,
 uzimajući u obzir prijedlog Europske komisije,
 budući da:
 (1)Svrha je Europskog fonda za prilagodbu globalizaciji (EGF) pružanje potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te pomaganje tim radnicima da se ponovno uključe na tržište rada.
 (2)EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013.
 19
 (3)Portugal je 24. travnja 2018. podnio zahtjev za mobilizaciju EGF-a u vezi s otpuštanjima u gospodarskom sektoru razvrstanom u odjeljak 14 Statističke klasifikacije ekonomskih djelatnosti u Europskoj zajednici („NACE”) Rev. 2 (Proizvodnja odjeće) u regijama Norte (PT11), Centro (PT16) i Lisboa (PT17) u Portugalu, regijama razine 2 prema nomenklaturi teritorijalnih jedinica za statistiku („NUTS”)
 20
 . Taj zahtjev ispunjava uvjete za određivanje financijskog doprinosa iz EGF-a utvrđene člankom 13. Uredbe (EU) br. 1309/2013.
 (4)U skladu s člankom 6. stavkom 2. Uredbe (EU) br. 1309/2013 Portugal je odlučio osigurati usluge prilagođene potrebama sufinancirane iz EGF-a i za 730 mladih koji nisu zaposleni, ne školuju se i ne osposobljavaju (NEET).
 (5)Stoga bi trebalo mobilizirati EGF kako bi se za zahtjev koji je podnio Portugal osigurao financijski doprinos u iznosu od 4 655 883 EUR.
 (6)Kako bi se sredstva iz EGF-a mogla što prije upotrijebiti, ova bi se Odluka trebala primjenjivati od dana njezina donošenja,
 DONIJELI SU OVU ODLUKU:
 Članak 1.
 U okviru općeg proračuna Europske unije za financijsku godinu 2018. mobilizira se Europski fond za prilagodbu globalizaciji da bi se osigurao iznos od 4 655 883 EUR u obliku odobrenih sredstava za preuzete obveze i odobrenih sredstava za plaćanje.
 Članak 2.
 Ova Odluka stupa na snagu na dan objave u Službenom listu Europske unije. Primjenjuje se od [the date of its adoption]*.
 Sastavljeno u Bruxellesu
 Za Europski parlament
 Za Vijeće
 Predsjednik
 Predsjednik
 (1)
 SL L 347, 20.12.2013., str. 855.
 (2)
 U smislu članka 3. Uredbe o EGF-u.
 (3)
 Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.).
 (4)
 SL L 393, 30.12.2006., str. 1.
 (5)
 U skladu s člankom 7. stavkom 4. Uredbe (EU) br. 1309/2013.
 (6)
 Sporazum o vlaknima stupio je na snagu 1974., a istekao 2004.
 https://www.odi.org/sites/odi.org.uk/files/odi-assets/publications-opinion-files/6604.pdf
 https://www.wto.org/english/tratop_e/texti_e/texintro_e.htm#MFA
 (7)
 Od 2008. do 2016. uvoz iz Bangladeša povećao se za 314 %, a iz Turske za 119 %.
 http://epp.eurostat.ec.europa.eu/newxtweb/
 (8)
 Utemeljeno na globalizaciji trgovine: EGF/2018/002 PT (ovaj prijedlog odluke), kao i EGF/2007/008 MT/Textiles, COM(2008) 94, EGF/2010/003 ES/Galicia textile, COM(2010) 437 i EGF/2017/006 ES/Galicia apparel, COM(2017) 686. Utemeljeno na svjetskoj financijskoj i gospodarskoj krizi: EGF/2009/018 LT Wearing apparel, COM(2010) 56 i EGF/2010/014 SI Mura, COM(2010) 582.
 (9)
 Izvor: Cointega, tekstilni klaster Galicije (www.cointega.com).
 (10)
 http://epp.eurostat.ec.europa.eu/newxtweb/-EUROSTAT
 : Strukturne poslovne statistike (sbs) Godišnje detaljne poslovne statistike
 (11)
 https://www.ine.pt/xportal/xmain?xpid=INE&xpgid=ine_indicadores&indOcorrCod=0006186&contexto=bd&selTab=tab2
 (12)
 IEFP, IP - Direção de Serviços de Estudos, Planeamento e Controlo de Gestão
 https://www.iefp.pt/documents/10181/6814977/SIE+-+Desemprego+registado+por+concelhos+dezembro+2017.pdf/ab672c06-ce47-42c4-af0a-8d4c1ac62003
 https://www.ine.pt/xportal/xmain?xpid=INE&xpgid=ine_indicadores&indOcorrCod=0008273&contexto=bd&selTab=tab2
 (13)
 https://www.iefp.pt/documents/10181/7971477/Informa%C3%A7%C3%A3o+Mensal+janeiro+2018.pdf/bea9ab6a-899c-4e92-a63b-5f2d12b5d259
 https://www.iefp.pt/documents/10181/6817457/Informa%C3%A7%C3%A3o+Mensal+dezembro+2017.pdf/31a5727c-fd90-47f0-8e7c-8fc087d5e18b
 https://www.iefp.pt/documents/10181/5565497/Informa%C3%A7%C3%A3o+Mensal+dezembro+2016.pdf/663d49b3-2cbe-4869-9f7c-4856af399891
 https://www.iefp.pt/documents/10181/3943898/Informa%C3%A7%C3%A3o+Mensal+dezembro+2015.pdf/ff648dba-07db-4853-aced-ae4a44ceed61
 (14)
 https://www.pordata.pt/Portugal/Taxa+de+desemprego+total+e+por+n%C3%ADvel+de+escolaridade+completo+(percentagem)-1009
 (15)
 SL L 347, 20.12.2013., str. 884.
 (16)
 SL C 373, 20.12.2013., str. 1.
 (17)
 SL L 347, 20.12.2013., str. 855.
 (18)
 SL C 373, 20.12.2013., str. 1.
 (19)
 Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).
 (20)
 Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.).